La Falla Nàquera-Lauri Volpi inicia la seua VII Campanya Solidària de recollida de roba
2025-07-24

La Delegació d’Obra Social de la Falla Nàquera-Lauri Volpi de Burjassot ha començat la seua VII Campanya Solidària de recollida de roba per a les persones que més ho necessiten, dins de la seua campanya anual “Ara més que mai-AMQM”.

La comissió burjassotera torna a col·laborar amb Càrites, a través de la seua Fundació José Mª Haro-INTRA per a tendes @rropa, que ajuda a moltes famílies molt necessitades.

La recollida de roba tindrà lloc en el casal de la falla, en el carrer Lauri Volpi, 24 de Burjassot, els divendres 13, 20 i 27 de maig de 19 a 23 hores i els dimecres 11, 18 i 25 de maig de 19 a 22 hores. A més, sempre que el casal estiga obert, aquelles persones que així ho desitgen podran portar la roba.

Per a qualsevol informació sobre la campanya pot visitar-se la web de la comissió, www.fallanaqueralaurivolpi.es, el seu Facebook, Falla Nàquera Lauri Volpi, o Twitter, @fallalaurivolpi.

Tota la informació sobre la Fundació José Mª Haro-Intra pot conéixer-se visitant el seu web: www.fundacionintra.org.